पूर्व प्रधानमंत्री नवाज की 68 वर्षीय पत्नी कुलसुम गले के कैंसर से पीड़ित हैं। पिछले साल से लंदन के एक अस्पताल में हैं, जहां उनका इलाज चल रहा है। 14 जून को कुलसुम को दिल का दौरा पड़ने के बाद आईसीयू में रखा गया है। नवाज ने अस्पताल के बाहर संवाददाताओं से कहा कि जब कुलसुम वेंटिलेटर पर हो, तो ऐसी हालत में वह पाकिस्तान जाने के बारे में कैसे सोच सकते हैं। उन्होंने अफसोस जताया है कि वह अपनी पत्नी को तब नहीं देख सके, जब वह सचेत अवस्था में थीं। डॉक्टरों के परामर्श के बाद ही आगे की चीजें होंगी।